Ps 23:5 U berei die tafel voor my aangesig.

**Besprekingsvraag:** Wat sou jy dink is die groot probleem van ons tyd?

Preek

Die **grootste probleme van ons tyd is**

Leierloosheid...

**Mense soek leiers** wat koers en rigting aandui.
Hulle weet nie waarheen en hoe om daar te kom nie.

**Leierloosheid bring ‘n identiteitskrisis**

Mense soek na doel en sin in hul lewens
Baie is soos skape sonder ‘n herder, opsoek na hulself...

Troos is:

In ons krisis (van koers en rigtingloosheid) kan ons weet:
die **Here wys die pad en is besig om vir ons ‘n feesmaal voor te berei**. (Ps 23).

Die bewys is nagmaal

Lees Ps 23

**Wat is nagmaal?**

Nagmaal is om **saam met die Here aan tafel te sit.**
Nagmaal is om jouself by die Here te ontdek.
Jesus Christus bring koers en rigting in jou lewe.

**Vrae waarmee ons tieners worstel** is nie wat is my waardes nie
maar watter klere sal ek vandag aantrek,
 of watter Celeb gaan ek navolg?
 of Wie is ek nou eintlik?

Mense se **identiteit het so vloeibaar** geword
dat daar gepraat word van verdrinking in watter Celeb moet ek volg,

Mense het ‘n erg **verhoogde verbruikers mentaliteit**
en ‘n uiters verdunde/ verskraalde / afgewaterde dissipelskap.

Mense **lei aan ‘n persoonlikheidskrisis**
omdat hul hulself probeer vind in ‘n surrogaat geestelikheid van verbruikerskultuur.

**Wat is die antwoord?**
Waar soek ons hulp?

Die Here het die Israeliete in Egipte uitgelei met die belofte: ‘n land van melk en heuning.
Dit was nie ‘n maklike pad nie.

Het jy jou al ooit **die Ismaeliete se slawerny,** die verblyf in Egipte, die woestynreis
**probeer indink?**

Slawerny – het nie stemreg nie, hongerloon, dwangarbeid...
Woestynreis – Los bekende vir onbekende, hakkejag van Farao, sonder kos & water.

Dit was nie maklik nie!!!

Die Jode het **geweldige verliese en traumas oorkom deur** hul **7 feestye**.

Dit was nie die fees self nie maar wat tydens die feeste gebeur het wat ek glo die verskil gemaak het.

**Tydens Paasfees het die pa die storie vertel van die pad wat God met hulle geloop** het.
Die kinders moes vrae vra.
Die doel is dat die storie in die kind moet groei.

Dit moet sy storie word, deel van wie hy is en waarheen hy op pad is.

Op **13jaar word Joodse kind as volwasse gesien** (gevorm deur die stories rondom die tafel Hy weet dan wie hy is en sy identiteit is gevorm).

Res van die wêreld se tieners moet hulself dan gaan vind.

Daar om kry jy advertensies wat se: ontdek jou ware self in ABC jeans!

**Jou identiteit lê in jou verhaal van oorsprong**.
Jy vind dit in Jesus Christus.

Daarom is die etenstafel so belangrik...
Hier die nagmaaltafel...

Hier aan die nagmaaltafel... vind jy jou identiteit.

Die **Jode het iemand aangedui as Barjona** of Batjona.
Menende jy is seun of dogter van Jona

**Aan die nagmaaltafel** word jy bar of bat Messias word.
Seun of dogter van die Messias

**Elke tafel het sy eie reëls en regulasies** gehad.
Die skep veilige spasie vir die kinders wat leer om die tafel.

**Jy word geroep om aan die Christus se tafel aan te sit**
Hier leer jy Christelike waardes en normes wat nie uit 1 of 2 versies uit die Bybel kom nie.
Die hele Bybel is die openbaring van God.

**God (Herder) gebruik die Bybel** om jou die pad aan te wys.
Die hele Ou Testament wys vorentoe na Christus...
Die Nuwe Testament in Christus in aksie

Hy is jou Herder...

**Jy moet Christus manifesteer** en nie net mimiek nie.

Christus moet in jou sigbaar word.

Ons is beelddraers en nie na-apers nie.

Hierdie **beeldvorming vind deur stories rondom die tafel plaas**.
Kos verbind ons aan mekaar.

Daarom het die **Jode sommige by hul etes uitgesluit.**
Sodat daar nie kontaminasie kan plaasvind nie.

**Jesus het juis mense ingesluit**.
Sy tafel word ‘n heilige tafel genoem.
‘n Heilige kerk is een wat uitreik na die sondaar.

Ek meen, hier sit ek en jy aan Sy tafel...
Hy **nooi jou spesifiek uit om deel te hê aan Sy tafel en sy verhaal...**

Dwarsoor die wêreld eet mense saam waar hul verhoudings wil bou.

Dit gaan nie net oor die kos nie maar oor die verhoudings

**Dié verhoudings is nie soos om in ‘n spieël te kyk** en dit gaan alles oor jouself nie.
Dit gaan oor om te eet terwyl jy jouself en ook ander voed
met Jesus die Lewende brood.

**Jesus is in ‘n krip (kosbak) gebore**.
Sy hele bediening kan nie los van ete (kos) gesien word nie.
Jesus is **altyd besig om Homself of ander te voed**.
Dit was Sy openheid aan tafel (dat hy seun van God is) wat Hom sy lewe gekos het.

**Jesus** het **al die tafelreëls van daardie tyd gebreek**.
Hy het saam met sondaars, tollenaars geëet.
Hy het water uit ‘n vrou (van twyfelagting agtergrond), se skepding by die krip gedrink. (Luk 15:2),
en nie rituele handewas gewas nie.

**Waar hy ergste oortree het is**, ooral waar hy gas aan tafel was het hy die rol van die gasheer oorgeneem.
**Ipv net goeie kos** het almal om die tafel die gawe van God se teenwoordigheid,
en die **beste geloofskos ontvang**.

Hy het die fokus van die genooides totaal verskuif (Luk 14:12,13).
Luther het gesê: Teologie is tabletalk (Len Sweet).

**Jesus se uitnodiging staan.**
Jy glo dit of nie.
Of jy dit aanvaar of nie daar gaan wel ‘n fees plaasvind (Mat 22:1-14)

**Romeine het erge feeste gehou om die gode gelukkig** en op ‘n afstand te hou.
**Die Jode** weer het eenvoudige feeste gehou en God as aan tafel gesien.

**Jesus het**:

1. Dinge geneem
2. Dit geseën
3. Breek dit wat Hy geseën het.
4. Uitgedeel om ‘n seën in ander se lewens te wees.

Hierdie **4 dinge word een in Jesus self!**

**Wanneer** **jy dit snap word die Jesus die gasheer van die tafel.**Hy is die geseënde, die gebreekte, en hy deel homself uit sodat daar seën daaruit kan voortvloei.
En jy moet hom volg en uitdeel want daar is genoeg, oorgenoeg

**Die wonderlike is:**
 Jy is nie alleen op hierdie pad nie.

**God is deur sy Heilige Gees met jou**.
Die Gees is God self in jou.
Hy lei jou. Hy leer jou. Hy wys jou die pad.

**In Hom is jou identiteit vas en jy weet waarheen jy oppad is.**Hy is jou ewige Herder wat vir jou die ewige feesmaal voorberei.

Saam met Jesus Christus gaan die hele Ps 23 vir jou in vervulling

(Lees Ps 23 – as beleidenis & gebed)

**Volg Hom**, dien Hom en jy sal tuis wees in die huis van die Here
tot in ewigheid.

Amen

Bronnelys:

Verskeie bybelvertalings en kommentare